b'\n_START_ARTICLE_\nJames W. Black\n_START_SECTION_\nPriznanja\n_START_PARAGRAPH_\nRazvoj propranolola in cimetidina, ki ga je vodil Black, velja danes za prelomen v farmakologiji, saj sta med prvimi u\xc4\x8dinkovinami, ki sta bili razviti povsem sinteti\xc4\x8dno na podlagi temeljnega znanja o kemiji in fiziologiji (za razliko od dotedanjih zdravil, ki so temeljila na kemi\xc4\x8dno modificiranih naravnih u\xc4\x8dinkovinah)._NEWLINE_Za svoje delo na podro\xc4\x8dju medicine je leta 1981 prejel vite\xc5\xa1ki naziv, leta 2000 pa ga je kraljica Elizabeta II. imenovala \xc5\xa1e v Red zaslug. Pred tem je bil izvoljen za \xc4\x8dlana Kraljeve dru\xc5\xbebe iz Londona. Prejel je tudi ve\xc4\x8d nagrad, med njimi Laskerjevo nagrado (1976), Wolfovo nagrado za medicino (1981) in skupaj z Gertrude B. Elion ter Georgeom H. Hitchingsom Nobelovo nagrado za fiziologijo ali medicino (1988).'